તમારા કાર્ડ પર તમારી સહી કરો : જેવું તમે નવું ક્રેડીટ કાર્ડ ખરીદો કે તરત જ કરવા જેવી પહેલી બાબત એ છે કે એની પાછળના ભાગે તમારી સહી કરી દો. સહી કર્યા વિનાનું કાર્ડ માન્ય ગણાતું નથી. સુરક્ષાની માત્રા વધારવાના પગલાં તરીકે જોઈએ તો જ્યાં વેપારી ક્રેડીટ કાર્ડ સ્વીકારી રહ્યો હોય તો એણે કાર્ડ પરની સહી સાથે બિલમાં ગ્રાહકે કરેલી સહીને સરખાવવી જોઈએ. જો એમાં ફરક જણાય તો તેણે નાણાની ચુકવણી માટે કાર્ડ સ્વીકારવું ન જોઈએ. મોટા ભાગના વેપારીઓ આ પ્રકારનાં સુરક્ષા માટેના ચેકિંગને અનુસરતા નથી. જો તમારું ક્રેડીટ કાર્ડ ખોટી રીતે વપરાયું હોય અથવા બિલની સહીમાં અને ક્રેડીટ કાર્ડની સહીમાં ફરક હોય તો તમારો હક છે નાણાની ચુકવણી નહી કરવાનો. તમારા ક્રેડીટ કાર્ડ દ્વારા ચુકવાયેલા અને વેપારી દ્વારા લેવાયેલા નાણા પરત મેળવવા માટે તમે દાવો કરી શકો.